
დანაშაულებრივი გზით სხვის უძრავ ნივთზე საკუთრების 
უფლების მოპოვება 
(კონკრეტული სასამართლო გადაწყვეტილებების მიმოხილვა) 


ნიკოლოზ ფხალაძე 
კამჯასსიის საერთაშორისო უნივერსიტეტის სამართლის დოქტორანტი 


საეკვენძო სიტყვები: უძრავი ნივთი, რეესტრი, დანაშაული 


შესაველი 


საკუთრების უფლება, კერძოსამართლებრი- 
ვი გაგებით, ეს არის მართლწესრიგის სფერო- 
ში მოქცეულ უფლებათაგან ნივთზე ბატონობის 
ყველაზე მოცულობითი უფლება. ის ეფუძნება 
კონსტიტუციით გარანტირებულ ორ უფლებას 
– თავად საკუთრებასა და პიროვნების თავი- 
სუფლად განვითარების უფლებას. აღსანიშნა- 
ვია, რომ სანივთო უფლებათა განხორციელება 
იწყება მათი წარმოშობის მომენტიდან, ხოლო 
ისინი წარმოიშობა რეგისტრაციით და სწორედ 
სარეგისტრაციო სისტემების მეშვეობით ხორცი- 
ელდება ამ უფლებათა დამაგრება. გერმანულ 
სამართალში იგი მოწესრიგებულია სამოქალა- 
ქო კოდექსის 903-ე მუხლით და მოიცავს მის 
პოზიტიურ და ნეგატიურ გაგებას, რაც ასახულია 
მესაკუთრის უფლებამოსილებაში – თავის შეხე- 
დულებისამებრ განკარგოს ნივთი და მოითხო- 
ვოს ნებისმიერი პირისაგან ნივთთან დაკავში- 
რებული ყოველგვარი მოქმედების აკრძალვა. 

სახელმწიფო რაც შეიძლება ნაკლებად უნდა 
ჩაერიოს ორ პირს შორის არსებულ ურთიერთო- 
ბებში, მაგრამ იგი ვალდებულია, რომ ასეთი 
ურთიერთობები კანონმდებლობის დონეზე დაა- 
რეგულიროს, ასევე აუცილებელია დააბალანსოს 
გამსხვისებლის და შემძენის ინტერესები. ამ კონ- 
სტიტუციური ვალდებულებების შესასრულებლად 


სახელმწიფო საქართველოს სამოქალაქო კო- 
დექსი ითვალისწინებს უძრავ ნივთზე გარიგების- 
მიერი გადაცემის ორ წესს – საკუთრების განკარ- 
გვა უფლებამოსილი პირის მიერ და საკუთრების 
განკარგვა არაუფლებამოსილი პირის მიერ. 

საკითხის შესწავლისას გამოიკვეთა, რომ 
კეთილსინდისიერი შემძენის და თავდაპირვე- 
ლი მესაკუთრის ინტერესთა კონფლიქტი აქტუა- 
ლური საკითხია, ვინაიდან აღნიშნულ საკითხზე 
საკონსტიტუციო სასამართლომაც იმსჯელა, თუ- 
მცა მაინც არ იქნა მიღებული საინტერესო და 
კომპეტენტური გადაწყვეტილება!, რომელიც ამ 
პრობლემას გადაჭრიდა, ამიტომ დღევანდელი 
სასამართლო დავები და არსებული გადაწყვე- 
ტილებები ნათელს ხდის, რომ საკითხი ჯერ კი- 
დევ ბოლომდე არ არის შესწავლილი და საჭი- 
როებს სამართლებრივ მოწესრიგებას. 

სტატიის მიზანია კონკრეტული გადაწყვე- 
ტილებების ანალიზისა და კომენტარის კო- 
ნტექსტში„ კრიტიკულად იქნეს შეფასებული 
სხვადასხვა ინსტანცის სასამართლოს მსჯელო- 
ბები. 





1 საქართველოს საკონსტიტუციო სასამართლოს 
პლენუმის 2017 წლის 17 ოქტომბრის გადაწყვეტი- 
ლება M3/4/550 საქართველოს მოქალაქე ნოდარ 


დვალი საქართველოს პარლამენტის წინააღმდეგ. 


უწ”. 81 ი I შის 


1. სექმის გარემოებანი 


სომხეთის რესპუბლიკის „კენტრონის“ სა- 
ნოტარო ტერიტორიის ნოტარიუსის ი.შ.-ს მიერ 
2016 წლის 3 ნოემბერს გაცემული მინდობილო- 
ბის შინაარსიდან ირკვევა, რომ „თითქოს“ მ.მ.-მ 
(მოსარჩელე/კანონიერი მესაკუთრე) მინდო- 
ბილობა მისცა ჭჯ.ჯ.-ს (ბრალდებული ყალბი მი- 
ნდობილობის დამზადება/გამოყენებისთვის). 
2016 წელს ჯ.ჯ.-მ საკუთარ თავთან დადო ნასყი- 
დობის ხელშეკრულება, რის შედეგადაც, თავის 
თავზე დაირეგისტრირა მ.მ.-ის კუთვნილი ბინა, 
რომელიც მდებარეობდა ქ. თბილისში. 2016 
წლის 23 დეკემბერს ჯ.ჯ.-მ სესხის და იპოთეკის 
ხელშეკრულება გააფორმა ნ.ნ. ბ.ბ. და ე.ე.-სთან 
(კეთილსინდისიერი შემძენები/იპოთეკარები). 
იპოთეკის ხელშეკრულების შესაბამისად, 20 000 
აშშ ამერიკული დოლარის ოდენობით დაიტ- 
ვირთა მ.მ.-ის კუთვნილი ბინა?. 


I პირველი ინსტანციის გადაწყვეტილება 
2017 წლის 19 ივნისს მ.მ.-მ სარჩელით მიმა- 


რთა სასამართლოს და მოითხოვა ნასყიდობის 
ხელშეკრულების და სესხის და იპოთეკის ხელ- 
შეკრულების იპოთეკის ნაწილში ბათილად ცნო- 
ბა. 2017 წლის 13 ნოემბრის გადაწყვეტილებით 
სარჩელი დაკმაყოფილდა. პირველი ინსტანცი- 
ის სასამართლომ მიიჩნია. რომ სახეზე არ იყო 
მოსარჩელის ნება მოპასუხისათვის მისი სახე- 
ლით მოქმედების უფლების მინიჭებისა და კუთ- 
ვნილი უძრავი ნივთის გასხვისების თაობაზე, 
რაც წარმოადგენს მინდობილობის და სადავო 
გარიგების უძრავი ნივთის ნასყიდობის ხელშეკ- 
რულების ბათილად ცნობის საფუძველს. 


I. მეორე ინსტანციის გადაწყვეტილება 

მოპასუხეებმა (კეთილსინდისიერმა შემძენ- 
მა/იპოთეკარმა) სააპელაციო წესით გაასაჩი- 
ვრეს გადაწყვეტილება. 2018 წლის 26 ნოემბერს 
მოპასუხეების სარჩელი დაკმაყოფილდა, ამდე- 
ნად გაუქმდა პირველი ინსტანციის გადაწყვეტი- 
ლება. სააპელაციო სასამართლო არ დაეთანხ- 
მა პირველი ინსტანციის გადაწყვეტილებას, იგი 
დაეყრდნო საჯაროობის პრინციპს და რეესტრის 
უტყუარობისა და სისრულის პრეზუმფციას, ასე- 
ვე პალატამ ყურადღება გაამახვილა იმაზე, რომ 
სამოქალაქო ბრუნვის სტაბილურობას და სი- 
მყარეს დიდი მნიშვნელობა აქვს. 2019 წლის 15 
ივნისს საქართველოს უზენაესი სასამართლოს 
განჩინების საფუძველზე საკასაციო საჩივარი 





2 სუსგ M ას-729-2019, 4 ოქტომბერი, 2019 წ., საქა- 
რთველოს უზენაესი სასამართლოს გადაწყვეტი- 
ლება, სამოქალაქო საქმეზე. 


წარმოებაში იქნა მიღებული. საკასაციო სასამა- 
რთლოს გაიზიარა სააპელაციო სასამართლოს 
შეფასება და მ.მ.-ის საკასაციო საჩივარი დატო- 
ვა განუხილველი. 


II. კომენტარი 

მოცემულ შემთხვევაში სააპელაციო და სა- 
კასაციო სასამართლომ იპოთეკარები კეთილ- 
სინდისიერად მიიჩნია, თუმცა საინტერესოა 
პირველი ინსტანციის სასამართლოს პოზიცია, 
რომელმაც მიიჩნია, რომ თავდაპირველი მესა- 
კუთრის ინტერესებს ვერ გადაწონიდა იპოთეკა- 
რების ინტერესები, რაც მიმაჩნია, რომ სავსებით 
სამართლიანია, ვინაიდან მოსარჩელისთვის არ 
იყო და არც შეიძლებოდა ყოფილიყო ცნობილი, 
თუ როგორ დებდნენ მესამე პირები მისი ნების 
საწინააღმდეგოდ მის უძრავ ნივთზე „გარიგე- 
ბას“, ამასთან ერთად რატომღაც მეორემ და 
მესამე ინსტანციის სასამართლოებმა სამოქა- 
ლაქო კოდექსში ახალი ტერმინი „კეთილსინდი- 
სიერი იპოთეკარი“ დანერგეს, რამაც გამოიწვია 
მისი კეთილსინდისიერ შემძენთან გათანაბრე- 
ბა, რაც სამართლებრივად არ არის მიზანშეწო- 
ნილი. 


0, სუქმის გარემოებანი 


საინტერესოა ასევე მსგავსი შემთხვევა, რო- 
დესაც მოპასუხე მხარედ კეთილსინდისიერი შე- 
მძენი/იპოთეკარები მონაწილეობენ: 2015 წლის 
22 აგვისტოს გ.გ.-სა (კანონიერი მესაკუთრე/მო- 
სარჩელე) და ა.ა.-ს (ბრალდებული ყალბი მინდო- 
ბილობის დამზადება/გამოყენებისთვის) შორის 
გაფორმდა ბინის ქირავნობის ხელშეკრულება. 
ა.ა-მ აღნიშნული ქირავნობის ხელშეკრულება 
გადააკეთა და შექმნა ახალი ყალბი დოკუმენტი, 
ნასყიდობის ხელშეკრულება, რომელიც საჯარო 
რეესტრის ეროვნულ სააგენტოში მიიტანა და თა- 
ვის თავზე გადაიფორმა გ.გ.-ის კუთვნილი ბინა. 
2015 წლის 4 სექტემბერს ა.ა.-მ სესხის და იპო- 
თეკის ხელშეკრულება გააფორმა ს.ს., ლ.ლ. და 
დ.დ.-სთან, რის შედეგადაც 38 000 აშშ დოლარის 
ოდენობით დატვირთა გ.გ.-ის კუთვნილი ბინა1. 


I პიოველი ინსტანციის გადაწყვეტილება 
გ.გ.-მ სარჩელით მიმართა თბილისის საქა- 


ლაქო სასამართლოს ადმინისტრაციულ საქმე- 
თა კოლეგიას და მოითხოვა იმ ინდივიდუალუ- 
რი ადმინისტრაციული სამართლებრივი აქტის 





3 საქმე M 3/ბ104-20, 7 აგვისტო 2020 წელი. განჩნე- 
ბა თბილისის სააპელაციო სასამართლო ადმი- 
ნისტრაციულ საქმეთა პალატა. 

და იპოთეკის რეგისტრაციის შესახებ გადა- 
წყვეტილების ბათილად ცნობა, რის საფუძველ- 
ზეც მოხდა მისი კუთვნილი ბინის ჯერ ა.ა.-ზე 
გადაფორმება და შემდგომ ამ უძრავი ნივთის 
იპოთეკარების სასარგებლოდ იპოთეკით დატ- 
ვირთვა. თბილისის საქალაქო სასამართლოს 
ადმინისტრაციულ საქმეთა კოლეგიის 2016 
წლის 11 მაისის გადაწყვეტილებით სარჩელი არ 
დაკმაყოფილდა. 


I. მეორე ინსტანციის გადაწყვეტილება 

გ.გ-მ აღნიშნული გადაწყვეტილება გაასა- 
ჩივრა სააპელაციო წესით. თბილისის სააპელა- 
ციო სასამართლოს ადმინისტრაციულ საქმეთა 
პალატის 2016 წლის 30 ნოემბრის გადაწყვეტი- 
ლებით სააპელაციო საჩივარი დაკმაყოფილდა 
ნაწილობრივ, კერძოდ: ბათილად იქნა ცნობილი 
ინდივიდუალურ ადმინისტრაციული სამართლებ- 
რივი აქტი, რის შედეგადაც, მოხდა ა.ა.-ზე უძრავი 
ნივთის რეგისტრაცია, რაც შეეხება მოთხოვნას 
იპოთეკის რეგისტრაციის შესახებ გადაწყვეტი- 
ლების გაუქმების ნაწილში, სააპელაციო სასამა- 
რთლომ არ დააკმაყოფილა. 


II. კომენტარი 

სააპელაციო პალატამ ძალიან საინტერე- 
სო განმარტება გააკეთა მოცემულ საქმეზე, 
მან მიიჩნია, რომ სარეგისტრაციოდ წარდგე- 
ნილი „უფლების“ დამდგენი დოკუმენტი მასში 
მოცემული უზუსტობის გამო, მარეგისტრირე- 
ბელ ორგანოს არ უნდა მიეჩნია რეგისტრა- 
ციის განორციელების საფუძვლად და უნდა 
ემოქმედა საჯარო რეესტრის შესახებ კანონის 
21-ე მუხლის ,ბ“ ქვეპუნქტით და უნდა მიეღო 
გადაწყვეტილება სარეგისტრაციო წარმოე- 
ბის შეჩერების შესახებ. პალატამ ასევე აქცე- 
ნტი გააკეთა იმაზე, რომ საჯარო რეესტრის 
ეროვნულმა სააგენტომ ადმინისტრაციული 
წარმოების დროს დაარღვია პროცედურები, 
არასრულყოფილად შეისწავლა სარეგისტრა- 
ციოდ წარდგენილი „ყალბი დოკუმენტები“, 
რასაც მოჰყვა უკანონო გადაწყვეტილების მი- 
ღება, რამაც შელახა გ.გ.-ს საქართველოს კო- 
ნსტიტუციით გათვალისწინებული საკუთრების 
უფლება. მიმაჩნია, რომ მოცემულ საქმეში, სა- 
ჯარო რეესტრის ეროვნული სააგენტოს არამა- 
რთლზომიერმა მოქმედებამ გამოიწვია ზიანი, 
ვინაიდან სწორედ მისი ვალდებულება იყო გუ- 
ლმოდგინედ შეემოწმებინა სარეგისტრაციდ 
წარდგენილი „დოკუმენტების ნამდვილობა, 
ამიტომ ცალსახად იკვეთება ყველა ის პირო- 
ბა, რომ საჯარო რეესტრის ეროვნულმა საა- 
გენტომ ზიანი აუნაზღაუროს გ.გ.-ს. 


აღნიშნულ საქმესთან დაკავშირებით მოსა- 
რჩელემ მოითხოვა ზიანის ანაზღაურება საჯა- 
რო რეესტრის ეროვნული სააგენტოსგან. მოსა- 
რჩელის სარჩელი დაკმაყოფილდა და საჯარო 
რეესტრის სააგენტოს დაეკისრა 38000 აშშ დო- 
ლარის ზიანის ანაზღაურება მოსარჩელის სასა- 
რგებლოდ. 


3. სექმის გარემოებანი 


სისხლის სამართლის განაჩენით დგინდე- 
ბა ერთ-ერთ სისხლის სამართლის საქმეზე, 
ზემოთაღნიშნული „სომხეთის რესპუბლიკაში“ 
შედგენილი მინდობილობის შედეგად გამო- 
წვეული ზიანი)1, კერძოდ: 2016 წლის ნოემბრის 
თვეში ჯ.ჯ.-მ დაამზადა ყალბი, 2016 წლის 3 ნო- 
ემბრით დათარიღებული რუსულ და სომხურ 
ენებზე შედგენილი მინდობილობები, რომლის 
მიხედვითაც ნ.ნ. მას ანიჭებდა თბილისში თა- 
ვისავე კუთვნილი ბინის განკარგვის შესაძლებ- 
ლობას. 2016 წლის 22 ნოემბერს, აღნიშნული 
მინდობილობები მან ათარგმნინა ქართულ 
ენაზე, რომლის სისწორეც ასევე დამოწმდა 
ნოტარიუსის მიერ. იმავე დღეს, ჭჯ.ჯ.-მ შეადგი- 
ნა უძრავი ნივთის ნასყიდობის შესახებ ყალბი 
ხელშეკრულება, რომლის თანახმად, ხსენებუ- 
ლი ბინის ახალი მესაკუთრე გამოდიოდა თა- 
ვად და საკუთრების უფლების რეგისტრაციის 
მიზნით, ყალბი დოკუმენტაცია მანვე წარადგი- 
ნა თბილისში, სანაპიროს ქუჩის M2-ში მდება- 
რე საჯარო რეესტრის ეროვნულ სააგენტოში, 
ამის შემდეგ ჯ.ჯ.-მ, თითქოსდა ნ.ნ.-ის სახე- 
ლით შედგენილი ყალბი მინდობილობისა და 
უძრავი ნივთის ნასყიდობის ხელშეკრულების 
საფუძველზე, მოტყუებით, საკუთრების უფლე- 
ბით დაირეგისტრირა თბილისში, ალ.ყაზბეგის 
გამზირზე ნ.ნ.-ის კუთვნილი ბინა, რის შედე- 
გად დაზარალებულს მიადგა დიდი ოდენობით 
– 150.000 აშშ დოლარის მატერიალური ზიანი, 
ამის შემდგომ ჯ.ჯ.-მ, გარკვეული რაოდენობის 
საქონლის მიწოდების სანაცვლოდ, იპოთეკით 
დატვირთა ერთ-ერთი შპს-ის სასარგებლოდ 
უკანონოდ მითვისებული ქონება. 


I. პიოველი ინსტანციის გადაწყვეტილება 
მოსარჩელემ სარჩელი აღძრა პირველი 


ინსტანციის სასამართლოში და მოითხოვა 
ნასყიდობის ხელშეკრულების და იპოთეკის 
ხელშეკრულების ბათილად ცნობა. პირველი 





4 თბილისის საქალაქო სასამართლოს განაჩენი., M 
1/630-17.,31 მაისი 2017 წელი... გე.2. 

ინსტანციის სასამართლომ დააკმაყოფილა სა- 
რჩელი, სასამართლო დაეყრდნო კონსტიტუცი- 
ის 19-ე მუხლს და განმარტა, რომ ნასყიდობის 
და იპოთეკის ხელშეკრულებები, სადავო ნივთ- 
ზე დადებულია მესაკუთრის ნამდვილი ნების 
გამოვლენის გარეშე. სასამართლომ ასევე გაა- 
კეთა განმარტება მასზედ, რომ იპოთეკა წარმო- 
ადგენს მოთხოვნის უზრუნველყოფის საშუალე- 
ბას და იპოთეკის საგანი უნდა წარმოადგენდეს 
იმ პირის საკუთრებას, ვინც იკისრა ვალდებუ- 
ლების შესრულება?. 


I. მეორე ინსტანციის გადაწყვეტილება 

მოპასუხე შპს-მ გაასაჩივრა გადაწყვეტილე- 
ბა სააპელაციო წესით და მოითხოვა პირველი 
ინსტანციის გადაწყვეტილების ბათილად ცნობა 
იპოთეკის ნაწილში, ვინაიდან შპს „კეთილსი- 
ნდისიერ იპოთეკარს“ წარმოადგენდა და მან 
არ იცოდა, რომ სადავო უძრავი ნივთი სინამ- 
დვილეში სხვას ეკუთვნოდა. 

სააპელაციო სასამართლომ გააუქმა პირვე- 
ლი ინსტანციის გადაწყვეტილება და განმარტა, 
რომ იპოთეკის ხელშეკრულების ბათილად ცნო- 
ბის თაობაზე სარჩელის დაკმაყოფილებისთვის 
უნდა დადგინდეს ფაქტი იმის თაობაზე, რომ 
იპოთეკარმა იცოდა, რომ კონტრაგენტი არ იყო 
უძრავი ნივთის მესაკუთრე. სააპელაციო სასა- 
მართლო დაეყრდნო საჯაროობის პრინციპს 
და რეესტრის უტყუარობისა და სისრულის პრე- 
ზუმფციას. პალატამ არ გაიზიარა პირველი 
ინსტანციის მსჯელობა, სააპელაციო სასამა- 
რთლომ ძალაში დატოვა იპოთეკის ხელშეკ- 
რულება, რითიც ბინის ნამდვილ მესაკუთრეს 
ფაქტობრივად დააკისრა იპოთეკარის სასა- 
რგებლოდ თანხის გადახდა?. 


II. კომენტარი 

აღნიშნულ დავაში საქმე ეხება მნიშვნელო- 
ვან საკითხს, ვინაიდან სასწორზე დგას ორი 
მხარის ინტერესი, რომელთაგან, ჩემი აზრით, 
თავდაპირველი მესაკუთრის ინტერესი მეტად 
მაღლა დგას, ვიდრე შპს (იპოთეკარის). ერთი 
მხრივ, საკუთრების უფლება დაცულია კონ- 
სტიტუციის 19-ე მუხლის მიხედვით, და მეორე 
მხრივ, საქართველოს სამოქალაქო კოდექსის 
185-ე მუხლის თანახმად შემძენის ინტერესები- 
დან გამომდინარე, გამსხვისებელი ითვლება 
მესაკუთრედ, თუ იგი ასეთად არის რეგისტრი- 

რებული საჯარო რეესტრში. ყურადღება უნდა 
გამახვილდეს ერთ მნიშვნელოვან სიტყვაზე 
„შემძენზე“, ვინაიდან მოცემულ საქმეში უძრავი 
ნივთის შეძენასთან არ გვაქვს საქმე, აქ საქმე 
გვაქვს იპოთეკით დატვირთვაზე, რაც შეძენისა- 
გან განსხვავებით, რელატიურ უფლებას წარმო- 
ადგენს, ამიტომ სააპელაციო სასამართლოს 
გადაწყვეტილება არ არის მართებული. 
მკითხველს ასევე დააინტერესებს ის გარე- 
მოება, რომ არცერთ ინსტანციას არ უმსჯელია 
იმ ფაქტზე, რომ მინდობილობა, რომელიც გა- 
ფორმებული იყო თითქოსდა სომხეთის ნოტა- 
რიუსის მიერ, არ იყო კანონმდებლობით დადგე- 
ნილი წესით ლეგალიზებული” და იყო ყალბი, 
ამასთან ერთად შეიცავდა არსებით შეცდომე- 
ბს, რომლებიც საჯარო რეესტრის ეროვნულმა 
სააგენტომ ვერ შეამჩნია. ამასთან ერთად საა- 
გენტომ დაუშვა შეცდომა, როდესაც „ყალბ დო- 
კუმენტზე“ ნოტარიულად დამოწმებული ბეჭედი 
მიიჩნია როგორც ნამდვილი, ვინაიდან „ყალბი 
დოკუმენტი“ ნათარგმნი იყო სომხურიდან რუ- 
სულ ენაზე და შემდეგ ქართულზე, სწორედ თა- 
რგმანის სისწორე იყო დამოწმებული ნოტარიუ- 
ლად და არსა ბინის ნამდვილი მესაკუთრის ნების 
გამოვლენა. საჯარო რეესტრი ძალიან დიდ 
შეცდომებს უშვებს სარეგისტრაციო წარმოები- 
სას, ამას ადასტურებს სასამართლო დავები. 


დასკვნა 


კვლევიდან ჩანს, რომ საკითხი ძალზედ 
აქტუალურია, ვინაიდან სასწორზე დგას სამა- 
რთლის ორი სუბიექტის ინტერესი. ერთი მხრივ, 
კანონიერი მესაკუთრის ინტერესი, რომელიც 
უძრავი ნივთის მფლობელია და მეორე მხრივ, 
კერძო იპოთეკარების ინტერესები, რომლებმაც 
გარკვეული თანხის სანაცვლოდ უძრავი ნივთი 
დატვირთეს იპოთეკით. 

ყურადღება უნდა გამახვილდეს იმ ფაქტზე, 
რომ სააპელაციო სასამართლო თავისი მსჯე- 
ლობისას იპოთეკარებს უძრავი ნივთის შემძე- 
ნებად მოიხსენიებს, რაც არასწორი მიდგომაა, 
ვინაიდან იპოთეკა რელატიურ უფლებას წა- 
რმოადგენს აბსოლუტურისაგან განსხვავებით, 
და ამდენად, აღნიშნული ტიპის დავებში, სამა- 
რთლიანი იქნება, თუ გაუქმდება იპოთეკა, რის 
შედეგადაც აღდგება კანონიერი მესაკუთრის 
დარღვეული უფლების ბალანსი. 

არცერთი პალატა არ მსჯელობს საჯარო რე- 

ესტრის ეროვნული სააგენტოს პაასუხისმგებ- 
ლობის საკითხზე, რაც მოცემულ შემთხვევაში 
აუცილებლად უნდა იყოს მსჯელობის საგანი, 
ვინაიდან უძრავ ნივთზე საკუთრების უფლე- 
ბის რეგისტრაცია მხოლოდ საჯარო რეესტრის 
ეროვნული სააგენტოს კომპეტენციაა, ამასთან 
საზოგადოებას აქვს რეესტრის მიმართ მაღალი 
ნდობის სტანდარტი. ამდენად მიმაჩნია. რომ 
დოკუმენტის ნამდვილობის შემოწმება რეესტ- 
რის ვალდებულებაა, ამიტომაც იკვეთება მისი 
პასუხისმგებლობა. უნდა აღნიშნოს, რომ ქარ- 
თული სასამართლო პრაქტიკა უკვე იცნობს 
საჯარო რეესტრის მიერ არაერთ ზიანის ანა- 
ზღაურების ფაქტს, რაც იმას ნიშნავს, რომ ადმი- 
ნისტრაციული კოლეგია და მთლიანად ეროვნუ- 
ლი სასამართლო თავიანთ გადაწყვეტილებებში 
რეესტრს პასუხისმგებლობას აკისრებს. 
შესაძლებელია ითქვას, რომ პრობლემის 
გადაჭრის გზა, საჯარო რეესტრის მიერ უძრავ 
ნივთებზე სპეციალური მონიშვნის სტანდარტის 


ბიბლიოგრაფია: 


დანერგვა იქნება, რომლის დახმარებითაც მე- 
საკუთრე შეძლებს გარკვეულ გაფრთხილებას 
მესამე პირებისთვის, რომ არ მოხდეს მათი შეც- 
დომაში შეყვანა. შესაძლებელია ,ზიანის ანა- 
ზღაურების ფონდის“ შემოღება. ასეთი ფონდი 
რუსეთის ფედერაციულ რესპიუბლიკაში უკვე 
არსებობს. მისი დახმარებით შესაძლებელია 
კანონიერმა მესაკუთრემ დავის გარეშე მიიღოს 
ფულადი კომპენსაცია, მისი უძრავი ნივთის 
სრული მოცულობით. 

კარგი იქნებოდა, სამოქალაქო კოდექსში 
შევიდეს ცვლილება, რის მიხედვითაც საქა- 
რთველოს სამოქალაქო კოდექსის 185-ე მუხლი 
ჩამოყალიბდებოდა 187-ე მუხლის შინაარსით, 
კერძოდ, იპოთეკარს და უძრავი ნივთის შემძენს 
დაევალებოდა უძრავი ნივთის შემოწმების ვა- 
ლდებულება, არა მხოლოდ საჯარო რეესტრში, 
არამედ ადგილზე შემოწმებით, რაც ხელს შეუ- 
წყობდა მათი ინტერესების და კანონიერი მესა- 
კუთრის ინტერესების თანაბარ დაცვას. 

